Luana Vjollca

**Luana Vjollca** është një moderatore, kërcimtare, modele dhe këngëtare shqiptare.

## Sinopsi 
U lind në 2 shtator 1991, në Shqipëri, Tiranë.  Fillimisht doli si velinë e programit investigativ “Fiks Fare“ në vitin 2007. Më pas si moderatore në disa emisione si “Summer Fest”, “Top Fest”, “E Diell”. Në sezonin televiziv 2016-2017, Luana pati emisionin e saj Prime Time, në Top Channel, “Pa limit”.

## Fëmijëria dhe studimet 
Fëmijërinë e kaloi në Tiranë, aty ku ende jeton. Publiku e mban mend fillimisht si velinë, më pas moderatore dhe vitet e fundit edhe si këngëtare, por radha nuk është e tillë. Luana e nisi fillimisht me muzikën. Është ngjitur në skenë në Festivalin e Fëmijëve bashkë me Marinën, motrën e saj. Luana ka studiuar kanto për dy vite, kur ishte 9 vjeçe dhe më pas 1 vit studioi kitarë dhe 1 vit violinë. Për studime të larta zgjodhi ekonominë. Në vitin 2014 përfundoi studimet Master në Ekonomi.

## Karriera në televizion 
Programi i humorit “Pa Limit”, nën moderimin e Luanës derivoi nga rubrika e programit të së dielës, “E Diell” dhe u transmetua si emision më vete. Edhe në “E Diell” rubrika moderohej nga ajo. Në të njëjtin program moderatorja ka pasur rubrika të ndryshme si “Të Çmendur Pas” dhe “Dueli i Heshtur” të realizuar gjatë sezoneve 2015-2016. 

Në programe si “Top Fest” dhe “Summer Fest” ka qenë e shoqëruar në bashkëprezantim nga e motra, Marina. Në kompeticionin muzikor “Top Fest”, ka prezantuar nga viti 2010 në 2014-ën, kurse në “Summer Fest” nga viti 2012 në vitin 2015, pra për 4 sezone radhazi.  

Për 6 vite Luana prezantoi motin, çdo mbrëmje pas edicionit qendror të lajmeve në “Top Channel”, nga 2009-ta deri në 2015-ën.

Në 2017, Luana Vjollca prezantoi "Pa Limit", transmetuar Prime-Time ne Top Channel. 

Luana ka qenë për 2 vite imazh i ‘DigitAlb’ dhe i disa kompanive të tjera, por për kontrata afatshkurtra.

## Karriera muzikore 
Në muzikë u rikthye në vitin 2013 me këngën “Tërbohu”, e pas saj në vitin 2014 me baladën e shoqëruar me videoklip, të titulluar “Askush s`do ta besojë”.

Më pas bashkëpunoi me Blunt dhe Real në këngën “Luanët” e shoqëruar me videoklip. 

Të tjera projekte muzikore janë “E jemja” e publikuar në Mars të 2015-ës dhe 4 muaj më vonë erdhi bashkëpunimi me Getoarin. Kënga ishte “Tirana Lifestyle”.

Në 2016-ën publikoi dy projekte muzikore në të cilat erdhi vetëm. “Ai” dhe “Je veç ti” ishin të dyja këngë dashurie, me dallimin se “Je veç ti” baladë dhe “Ai” ritmike.

## Diskografia 
Lista e këngeve (singles) : 

**Luana Vjollca - Vetem ty* publikuar më 20.07.2018
**Luana Vjollca ft. Bujar Qamili - Mi dhe flake mallit tim* publikuar më 08.06.2018 
**Luana Vjollca – Benzina* publikuar më 12.07.2017 
**Luana Vjollca - Je veç ti* publikuar më 23.11.2016
**Luana Vjollca – Ai* publikuar më 17.06.2016 
**Luana ft. Ghetto Geasy - Tirana Lifestyle* publikuar më 20.07.2015 
**Luana Vjollca - E jemja* publikuar më 14.03.2015
**Luana ft. Blunt & Real – Luanët* publikuar më 22.07.2014 
**Luana - Askush s`do ta besojë...* publikuar më 5.03.2014
**Luana - Terbohu* publikuar më 6.08.2013

## Angazhimet në bamirësi 
Luana ka marrë pjesë në evente bamirësie. Ka bërë vizita në Shtëpinë e Fëmijës “Zyber Hallulli”, në Tiranë. Momente nga takimet i ka ndarë edhe në rrjete sociale. 

## Referime 
## Lidhje të jashtme 
* Profili zyrtare në Instagram: Luana Vjollca
* Profili zyrtare në Twitter: Luana Vjollca
* Faqja zyrtare në Facebook: Luana Vjollca
*Kanali zyrtare në YouTube: Luana Vjollca - Channel